ສີ​ສຸວັນ ຍອດສະງ່າ ຈະພາທ່ານຊົມ ເມືອງມໍລະດົກໂລກ ໃນເພງ ຄິດ​ຮອດ​ຫຼວງ​ພະ​ບາງ
ເພງ ຄິດ​ຮອດ​ຫຼວງ​ພະ​ບາງ ຂອງສີ​ສຸວັນ ຍອດ​ສະງ່າ ນີ້ ບັນລະຍາຍເຖິງຄວາມງົດງາມຂອງເມືອງ ມໍລະດົກໂລກ ຫຼວງພະບາງ. ຫວັງວ່າ ເພງນີ້ ຈະນຳຄວາມມ່ວນຊື່ນ ເບີກບານມາສູ່ທ່ານ.
ສະບາຍດີ ພົບກັນອີກເຊັ່ນເຄີຍໃນວັນພັກທ້າຍສັບປະດາ ແລະມາຟັງເພງມ່ວນໆກັບວັນນະສອນ ໃນລາຍການສຽງເພງ ຈາກແດນໄກ ຂອງ VOA ວັນນະສອນ ຂໍສັນລະເສີນແຟນລາຍການທີ່ຄອຍໝັ່ນຂຽນ ເຂົ້າມາຫາທາງເຮົາ ຜ່ານທາງ FB ຢ່າງວ່ອງໄວ ຂໍ້ຄວາມທີ່ ທ່ານ Kent Kounlavong ຂຽນຝາກແນະນຳມາວ່າ ສຽງດົນຕີກ່ອນຂຶ້ນລາຍການນັ້ນ ມັກຈະແຮງຜິດປົກກະຕິກ່ອນສຽງເວົ້າ ເພາະສະນັ້ນ ວັນນະສອນກໍຕ້ອງຂໍຂອບໃຈທີ່ຄອຍເປັນກຳລັງ ແລະຕິຊົມເຂົ້າມາ ທາງເຮົາກໍຈະພະຍາຍາມປັບປຸງໃຫ້ດີຂຶ້ນ ຈຶ່ງຂໍຈັດມອບເພງຫວານໆຂອງສິນລະປິນໜຸ່ມ  ແທນຄຳຂອບໃຈ ໃນບົດເພງ ຫວັງວ່າເພງ ທີ່ຈັດໃຫ້ຟັງນັ້ນ ຄົງຈະບໍ່ເຮັດທ່ານ Kent ຜິດຫວັງ ແລະຄອຍໝັ່ນຂຽນເຂົ້າມາຫາທາງເຮົາອີກ ຜູ້ຟັງຈາກສະຫວັນເຂດ ທີ່ໃຊ້ນາມແຝງ  ຂຽນບອກມາວ່າ ຈະຟັງ VOA ສະເໝີ ຖ້າມື້ໃດຮັບຄື້ນໄດ້ ເອື້ອຍວັນນະ ສອນວ່າ ງ່າຍທີ່ສຸດເລີຍ ຖ້າຮັບຄືນກາງ AM ຄື 1575 Khz ຂອງ VOA ບໍ່ໄດ້ ກໍຂໍໃຫ້ຟັງ ຕາມສະຖານນີ Music Plus ທີ່ມຸກດາຫານ ກັບສະຖານນີ ຄື້ນມະຫາຊົນຄົນລູກທຸ່ງ FM 101 75 ທີ່ມຸກດາຫານເຊັ່ນກັນ ແລະຄັ້ງຕໍ່ໄປໃຫ້ນ້ອງບອກມາວ່າ ຟັງໄດ້ຊັດເຈນບໍ່? ຂໍ ມອບເພງນີ້ໃຫ້ຟັງ ເປັນສຽງຫວານໆຂອງສິນລະປິນສາວ  ເອົາ…ຂໍເຊີນ ອອກມາລຳວົງຮ່ວມກັນ ໃນບົດເພງ ໂດຍ ຂໍອຳລາທ່ານຜູ້ຟັງດ້ວຍເພງຫວານໆຂອງສິນລະປິນໜຸ່ມນ້ອງໃໝ່  ໃນວົງການເພງລາວທີ່ໄດ້ນຳເອົາເພງອຳມະຕະຍອດນິຍົມຂອງອາຈານ  ມາຂັບຮ້ອງ ໃສ່ອາຣົມເສົ້າໆແລະລູກຄໍ ແນວເພງລູກທົ່ງບ້ານນາ ມ່ວນໄປອີກແບບ ໃນບົດເພງ ກໍຂໍເປັນກຳລັງໃຈ ໃຫ້ສືບສານຕຳນານເພງລາວໃຫ້ຍືນນາວນານ ໃຫ້ລູກຫຼານລາວໃນທົ່ວໂລກໄດ້ຮັບຟັງກັນຕາບນານເທົ່ານານ ພົບກັນໃໝ່ໃນສັບປະດາໜ້າ ແລະຂໍໃຫ້ທຸກໆ ທ່ານນອນຫຼັບຝັນດີ